**Деловник за работа на Националната платформа за женско претприемништво**

**Значењето на Националната платформа за женско претприемништво**

Креирањето на Национална платформа за женско претприемништво, произлезе од потребата за дијалог, структурна соработка и доверба за женското претприемништво со националната и локалната власт, граѓанските организации и деловната заедница, со цел за економско зајакнување на жените, вклучувајќи ги младите и жените од руралните подрачја. Фокусот е насочен кон зголемување на еднаквоста и промовирање на инклузивен и одржлив економски раст.

Платформата има за цел да обезбеди неопходна основа за влијание врз севкупниот развој на женското претприемништво во земјата, вклучувајќи ги и процесите на ЕУ интеграција преку воведување на ефикасен механизам за консултации, застапување и влијание.

И за да се постигне оваа цел, ќе се искористат веќе постоечките организирани заедници како што се Национален совет за претприемништво на жените (НСЖП) и Платформата за јакнење на жените во претприемништвото, кои се основани претходно како две посебни организациски структури и посебно делуваа на ниво на национална политика. Проектот насловен како Национална платформа за женско претприемништво, кофинансиран од Делегација на ЕУ во РCМ ќе ги искористи овие структури како основа за поставување на Националната платформа за женско претприемништво (НПЖП) во корист на понатамошно економско зајакнување на жените и зголемување на нивното учество во процесите на јавна политика и на национално и на локално ниво.

**Органи на НПЖП**

**Собрание**

Собранието е највисок орган на НПЖП. Собранието го сочинуваат сите членови на НПЖП. Собранието го избира Претседателството на Платформата. Собранието се состанува по потреба, а најмалку еднаш годишно.  Седници на Собранието ги свикува Претседателот на Платформата по сопствена иницијатива.

Собранието ги врши следните работи:

* Усвојува насоки и план за работа,
* Избира Претседателство на НПЖП;
* Расправа за постигнатите резултати од развојот на НПЖП и дава насоки за натамошен развој на Платформата;
* Донесува други одлуки, заклучоци, препораки за решавање на прашања од интерес на НПЖП.

Новите членови кон НПЖП ќе се приклучат со потпишување на Декларација за подобрување и унапредување на женското претприемништво.

**Претседателство**

Претседателството е извршен орган на Собранието кој управува со работата на НПЖП. Претседателството се состои од пет члена: претседател, заменик претседател, два члена и секретар.

**Претседател** (ротирачка положба меѓу членовите на НПЖП за период од 3 години)

Претседателот е одговорен за:

* Лидерство и визија – Обезбедување на лидерство и пренесување на визијата на НПЖП до тимот и другите засегнати страни;
* Авторитет – Да има можност да ги започне и да ги завршува сите состаноци навреме и да осигура дека агендата е следена низ целиот состанок;
* Дискусии – Следење на дискусиите за да се осигури дека тие се релевантни и корисни;
* Управување со конфликти – Ублажување на сите конфликти кои се случуваат за време на состанокот;
* Означување на замена – Уредување на друг член да ги преземе овие должности во случај кога претседателот е отсутен од состанокот.

**Заменик претседател**

Заменик претседател е одговорен за:

* Лидерство и визија – Обезбедување на лидерство и пренесување на визијата на НПЖП до тимот и другите засегнати страни;
* Авторитет – Преземање на раководство на советот во случај на отсуство на претседателот, да има можност да ги започне и да ги завршува сите состаноци навреме и да осигура дека агендата е следена низ целиот состанок;
* Дискусии – Следење на дискусиите за да се осигури дека тие се релевантни и корисни;
* Управување со конфликти – Ублажување на сите конфликти кои се случуваат за време на состанокот.

**Членови на претседателството**

Членовите на претседателството се одговорни за:

* Членство – Регрутирање и ориентација на нови членови
* Информации – Собирање на сите информации што ги бара НПЖП (на пример, пакет за покани /писмо, документи за членови).
* Комуникација – Олеснување на комуникацијата помеѓу НПЖП и проектниот тим.

**Секретар**

Секретарот е одговорен за:

* Запишување на сите настани, препораки и акциони точки во записникот од секој состанок;
* Ревидирање и дистрибуција на записници;
* Одржување комуникација и информации;
* Распоред – закажување на состаноци и други настани на НПЖП и одржување на евиденција за очекуваното и реално присуство на овие настани.
* Материјали – Потврдувајќи дека сите материјали потребни за состаноци, вклучувајќи ги и агендите и записниците

**Совет**

При дизајнирање на структурата на управување на НПЖП се користи четирислоен пристап: 1) Совет на НПЖП, 2) Оперативните групи 3) Хабови за координација на активности на регионално ниво; и 4) поширока заедница на НПЖП. Советот е највисока структура на управување составен од лимитиран број на членови кои имаат највисоко влијание во адресираните области.

**Членовите на Советот се одговорни за:**

* Ќе даваат насоки за спроведување на активности на Платформата
* Активна улога во креирање на политики
* Развој на мрежата на Платформата на локално ниво
* Промоција на целите на Платформата

Членови на Советот ќе се приклучат со покана од Претседателството и потпишување на Меморандум за пристапување и соработка и ќе се придржуваат до принципите на Етички кодекс на НПЖП.

**Оперативните групи**

* Оперативните групи се предвидени како ад-хок групи (тематски и работни групи), а може да се постават и како постојани групи ( т.н. секторски групи) за адресирање на одредени области / сектори од интерес кои ќе бидат дефинирани согласно потребите на НПЖП;
* Членовите на оперативните групи ги избира Претседателство на НПЖП.

**Хабови за координација на активности на регионално ниво**

* За обезбедување на доволно широко распространетост на Националната платформа, како и за олеснување на нејзиното работење на регионално / локално ниво, ќе се создаде посебна мрежа од осум (8) регионални хабови во текот на првата проектна година.
* Овие регионални хабови се одговорни за организирање и спроведување на активностите со релевантните засегнати страни на регионално и локално ниво.

**Поширока заедница на НПЖП**

* Пошироката заедница на НПЖП е составена од граѓански организации кои се приклучуваат на НПЖП и / или учествуваат во различни активности на проектот, кои потпишуваат Декларација за унапредување и поддршка на женското претприемништво.

Пошироката заедница на НПЖП ќе работи на:

* Создавање на поволно деловно опкружување и обезбедување поддршка за развој на претприемачкиот потенцијал на жените, со што ќе се придонесе кон развојот на постојните и креирање на нови претпријатија, на нови работни места, а со тоа и јакнење на целокупната економија.
* Обезбедување на системска поддршка за развој на женско претприемништво и креирање на инфраструктура за негова поддршка и развој.
* Градење на националната платформа за женско претприемништво како главен партнер во креирање на политики во реформскиот процес, преку поттикнување на поголемо учество на жените во процесот на одлучување и креирање политики на локално и национално ниво.
* Зајакнување на капацитетите на граѓанските организации за женско претприемништво со цел креирање политика, застапување и соработка со националните и локалните власти и формирање на локални клубови за женско претприемништво.
* Промовирање на квалитетни примери на жени претприемачи како двигатели на промените во јавната политика со цел зајакнување на женското претприемништво и придонес за зголемување на видливоста и oпфатот на платформата преку активно промовирање позитивните примери за овозможување родова еднаквост.

**Советодавен одбор на НПЖП**

* Советодавниот одбор ќе се состои од претставници од еко-системот за женско претприемништво, полн со вид на познавања, вешти и самоуверено успешни луѓе кои ќе се погрижат новата Платформа секогаш да биде цврсто ориентирана кон потребите на засегнати страни и целните групи.
* Членовите на Советодавниот одбор ги избира Претседателството на НПЖП.
* Советодавниот одбор ќе дава поддршка во унапредување на водењето и работата на НПЖП.
* Советодавниот одбор ќе дава поддршка во креирањето на НПЖП;
* Советодавниот одбор ќе дава совети за активностите на НПЖП каде што е потребно и совети за транзиција на НПЖП од кофинансирање на ЕУ кон самоодржливост.
* Советодавниот одбор ќе одржува два состаноци годишно.

**Материјали**

*Агенди*

Нацртите агенди за редовно закажаните состаноци ќе бидат утврдени на првиот состанок на НПЖП на годината, создавајќи акциски план за годината. Членовите на НПЖП ќе добијат можност да предложат какви било промени. Агендата ќе биде одобрена на почетокот на секој состанок.

*Акциски план*

Годишниот акциски план на НПЖП ја распределува секоја одговорност на НПЖП за активностите. Акцискиот план исто така содржи прецизен опис на активностите и временска рамка за реализација.

*Записник*

Од сите состаноци се води записник. Записникот потоа го финализираат членовите на Претседателството и се дистрибуира до НПЖП. Записникот се одобрува на почетокот на следниот состанок. Ако се потребни било какви промени, ќе се обезбеди ревидирана верзија на записникот од последниот состанок.

Потребата за дополнителни оперативни документи ќе се процени за време на фазата на поставување и соодветно ќе се развие доколку е потребно.